ਦਰਬਾਰ ਮਹਿਲ
ਦਰਬਾਰ ਮਹਿਲ ਪਾਕਿਸਤਾਨ ਦੇ ਬਹਾਵਲਪੁਰ ਸ਼ਹਿਰ ਵਿੱਚ ਇੱਕ ਮਹਿਲ ਹੈ। ਇਹ ਇਮਾਰਤ ਬਹਾਵਲਪੁਰ ਦੀ ਸਾਬਕਾ ਰਿਆਸਤ ਦੇ ਦਰਬਾਰੀ ਸਮਾਗਮਾਂ ਅਤੇ ਸਰਕਾਰੀ ਦਫ਼ਤਰਾਂ ਲਈ ਬਣਾਈ ਗਈ ਸੀ। ਇਹ ਮਹਿਲ ਬਹਾਵਲ ਖਾਨ ਪੰਜਵੇਂ ਦੁਆਰਾ ਬਣਾਇਆ ਗਿਆ ਸੀ, ਅਤੇ ਸ਼ੁਰੂ ਵਿੱਚ ਇਸਦਾ ਨਾਮ ਮੁਬਾਰਕ ਮਹਿਲ ਰੱਖਿਆ ਗਿਆ ਸੀ। ਇਹ 1905 ਵਿੱਚ ਪੂਰਾ ਹੋਇਆ ਸੀ, ਅਤੇ ਇਹ ਬਹਾਵਲਗੜ੍ਹ ਪੈਲੇਸ ਕੰਪਲੈਕਸ ਦੇ ਅੰਦਰ ਕਈ ਹੋਰ ਮਹਿਲਾਂ ਦੇ ਨੇੜੇ ਹੈ, ਜਿਸ ਵਿੱਚ ਨਿਸ਼ਾਤ ਮਹਿਲ, ਫਾਰੂਖ ਮਹਿਲ ਅਤੇ ਗੁਲਜ਼ਾਰ ਮਹਿਲ ਸ਼ਾਮਲ ਹਨ। ਇਹ ਮਹਿਲ 75 ਏਕੜ ਦੇ ਬਾਗ ਵਿੱਚ ਬਣਿਆ ਹੈ। ਪੂਰਾ ਮਹਿਲ ਕੰਪਲੈਕਸ 1966 ਤੋਂ ਹਥਿਆਰਬੰਦ ਬਲਾਂ ਨੂੰ ਲੀਜ਼ 'ਤੇ ਦਿੱਤਾ ਹੋਇਆ ਸੀ, ਅਤੇ ਇਸ ਵਿੱਚ ਸਰਕਾਰੀ ਅਤੇ ਫੌਜੀ ਦਫਤਰ ਹਨ। ਇਹ ਆਮ ਲੋਕਾਂ ਲਈ ਖੁੱਲ੍ਹਾ ਨਹੀਂ ਹੈ।